cyanic-selkie/wikianc huggingface dataset:
খৈরি
বর্ণনা
ডানার উপরিতল বাদামী ও ইষদ অস্পষ্ট কালচে বাদামী বন্ধনীযুক্ত। সামনের ডানায় cell অথবা কোষ এর উপরপ্রান্ত হইতে নিম্নপ্রান্ত অবধি বিস্তৃত, কালো রেখা দ্বারা উভয়প্বার্শে সীমায়িত ২টি ছোট বাদামী বন্ধনী ও সেল এর বহিঃপ্রান্তে ইষদ অস্পষ্ট কালচে বাদামী চওড়া পটি বর্তমান। অ্যাপেক্সের নিম্নভাগে কোস্টাল শিরার লাগোয়া একটি ছোট ও লম্বাটে সাদা ছোপ এবং পোস্ট ডিসকাল অংশে একসারি ছোট ও অস্পষ্ট চক্ষুবিন্দু (ocelli) চোখে পড়ে। উক্ত চক্ষুবিন্দুগুলি কিছু নমুনাতে অনুপস্থিত থাকে। অ্যাপেক্স বহিঃবর্তী যা বাইরের দিকে বাড়ানো ও চৌকো এবং টার্মেন অবতল (falcate)। টার্মিনাল ও সাব-টার্মিনাল দুটি কালো ঢেউ খেলানো রেখা প্রায় সমান্তরাল ভাবে অবস্থিত। উভয় ডানা গুড়ে কোস্টাল শিরা থেকে উৎপন্ন ও প্রায় ডরসাম অবধি বিস্তৃত আঁকাবাঁকা কালচে বাদামী ডিসকাল রেখা বিদ্যমান যা পিছনের ডানায় ক্রমশ সরু ও অস্পষ্ট হয়েছে। পিছনের ডানা অনুরূপ রেখা, দাগ ও বন্ধনীযুক্ত, তবে পোস্ট ডিসকাল অংশের অস্পষ্ট চক্ষুবিন্দুর সারি সর্বদাই উপস্থিত ও সামনের ডানার চক্ষুবিন্দুগুলি অপেক্ষা বড়। টর্নাস সামান্য বহিঃবর্তী। টার্মিনাল ও সাবটার্মিনাল কালো রেখা দুটি অনুরূপ। টার্মেন ঢেউ খেলানো।
ডানার নিম্নতল গাঢ় অথবা ইষদ খয়েরি ও শুকনো পাতার অনুরূপ দর্শন। দাগ, ছোপ, বন্ধনী ও চক্ষুবিন্দুগুলি উপরিপৃষ্ঠের অনুরূপ ও খুবই অস্পষ্ট।
স্ত্রী ও পুরুষ প্রকার অনুরূপ।
আচরণ
খৈরিরা মাটির কাছাকাছি ঘোরাফেরা করে। এরা মাটি থেকে তিন-চার ফুট উঁচুতে গাছের পাতায় বসে আবার অনেক সময় মাটিতে বসেও রোদ পোহাতে দেখা যায়। এরা কাছাকাছি অন্য কোন প্রজাপতি দেখলে এরা ঝটিতি তাড়া করে তাদের এলাকা ছাড়তে বাধ্য করে। এরা একটু গাছপালা ঘেরা জায়গায় বেশি দেখা যায়। স্যাঁতসেতে এলাকা পছন্দ করে।
ডিম
এরা ডিম পাড়ে কচি পাতায়।
শূককীট
শূককীটগুলি পূর্নবয়স্ক অবস্থায় কালো রঙ এর হয় এবং এদের দু’পাশ লালচে বাদামি বর্ণের হয়। সারা দেহে লম্বা লম্বা নরম কাঁটার বৃন্তিকা দেখা যায়। ৩-১২ নং দেহখণ্ডে লম্বালম্বি সাত সারি, প্রতি খণ্ডে প্রতি সারির একটি করে এরকম বৃন্তিকা আছে। এক একটি কাঁটার উচ্চতা প্রায় ২ মিমি। সারা দেহে অতি সূক্ষ্ম, সাদা আঁচিলের ছাওয়া বলে মখমলের মতো দেখায়। মাথার মাঝখানে একটা রেখা থাকে যা মাথাটাকে দুটো গোলার্ধে ভাগ করেছে। এরা ডিম ফুটে বেরনোর পরের কয়েকদিন তাদের আহার্য কচি পাতাগুলি খেতে থাকে এবং কয়েকটা রেশম সুতোর টানা দিয়ে পাতাগুলো মুড়ে একটা আবরণ তৈরি করে।
বেল লিখেছেন যে এ কাজটা তারা করে দায়সারাভাবে। পূর্ণবয়স্ক লার্ভা শ্লথ; তাকে পাতার যে কোনো জায়গায়, এমনকী পাতা ছাড়াও কাণ্ড অথবা অন্যত্র দেখতে পাওয়া যায়। বিপদের আশঙ্কা দেখলেই শরীরটা গুটিয়ে মাটিতে পড়ে যায়। এরকম অভ্যাস আরও অনেক শূককীটের রয়েছে, কিন্তু তাদের বেশিরভাগই এই সময়ে একটা রেশম সুতোর অবলম্বন ধরে ফের ওপরে উঠে আসে।
মূককীট
মূককীট মূককীট ধূসর বর্ণের, খানিকটা কালচে খয়েরি বর্ণের। এদের মাথার ওপর এবং বক্ষের সামনে দু’পাশে হালকা ছোপ দেখা যায়। দেহে কিছু অর্বুদ অথবা গুটি থাকে। এরা সাধারনত মাটির কাছে সরু ডাল, কাঠি অথবা পাতাতে মূককীট তৈরি করে।
পাহাড়িয়া নদী
পাহাড়িয়া নদী বা কলাগাইছ্যা নদী বাংলাদেশের উত্তর-কেন্দ্রীয় অঞ্চলের নরসিংদী জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাহাড়িয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৫।
ইন্দ্রায়নী নদী
ইন্দ্রায়নী নদী ভারতে র মহারাষ্ট্রে র একটি নদী। এটি লোনাভালা র কাছে সহ্যাদ্রি পর্বতমালা র একটি পাহাড়ি অঞ্চলে কুরভান্দে গ্রাম থেকে উতপন্ন হয়ে পূর্ববাহিনী হয়ে অবশেষে ভীমা নদীতে মিশেছে। । নদীটি বৃষ্টির জলে পুষ্ট। এটি পুণে জেলার মধ্যে দিয়ে প্রবাহিত এবং বিখ্যাত কিছু হিন্দু তীর্থক্ষেত্র যেমন দেহু ও আলন্দি -ইন্দ্রায়নী নদীর তীরে অবস্থিত। এটি একটি পবিত্র নদী হিসাবে পরিচিত এবং এটি সন্ত তুকারাম এবং জ্ঞানেশ্বরের মতো মহান ধর্মীয় ব্যক্তিত্বের সাথে জড়িত।
কামশেটের কাছে ইন্দ্রায়ণী নদীতে বলবন বাঁধ নামে একটি জলবিদ্যুৎ বাঁধ রয়েছে ।
ইন্দ্রায়নী বাঁচাও কমিটি
ডান|থাম্ব| আলন্দিতে [[আলান্দি|ইন্দ্রায়ণী]] পরিবেশ দল ও বারকরী সম্প্রদায়ের মানুষদের সমন্বয়ে গঠিত সেভ ইন্দ্রনানী অ্যাকশন কমিটি (এসএসি) ইন্দ্রায়ণী নদী দূষণের কারণ সম্পর্কে বিস্তারিত অধ্যয়ন করার সিদ্ধান্ত নিয়েছে এবং স্থানীয় নাগরিক সংস্থাগুলি রাজ্য সরকারের সহায়তায় প্রতিরোধমূলক ব্যবস্থা গ্রহণে সহায়তা করছে।
দিনকানা
দিনকানা একটি আবাসিক পাখি। এরা স্বভাবে নিশাচর। এদের গড় ওজন ৭৮ গ্রাম এবং দৈর্ঘ্যে ৩৩ সেন্টিমিটার পর্যন্ত হয়ে থাকে। পাখিটির ইংরেজি নাম লার্জ টেইলড নাইটজার। বৈজ্ঞানিক নাম Caprimulgus macrurus. উড়ন্ত পোকামাকড়-মথ ইত্যাদি এদের প্রধান খাবার।
বিস্তৃতি
দিনকানা পাখিটি দক্ষিণ হিমালয় পর্বতমালার পাদদেশে, পূর্ব দক্ষিণ এশিয়া, দক্ষিণ পূর্ব এশিয়া এবং উত্তর অস্ট্রেলিয়ায় পাওয়া যায়। এবং অস্ট্রেলিয়া, বাংলাদেশ, ভুটান, ব্রুনেই, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, পাপুয়া নিউ গিনি, ও ফিলিপাইন, সিঙ্গাপুর, থাইল্যান্ড, পূর্ব তিমুর এবং ভিয়েতনামের পাখিটিকে দেখা যায়।
সুন্দলপুর গ্যাসক্ষেত্র
সুন্দলপুর গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। ২০১১ সালে এই গ্যাসক্ষেত্র আবিষ্কৃত হয়। ২০১০ সালের ডিসেম্বর মাস থেকে নোয়াখালির কোম্পানিঞ্জের সুন্দলপুর গ্যাসক্ষেত্রের খনন কাজ শুরু হয়৷ ২০১১ সালের মার্চে অনুসন্ধান শেষ হলেও, তখন কিছু জটিলতার কারণে কূপে গ্যাসের চাপ পরীক্ষা করা যায়নি৷ ২০১১ সালের ১৭ আগস্ট বুধবার সকালে ওই কূপে গ্যাসের দেখা মেলে৷ ১ হাজার ৪০০ মিটার গভীরে গ্যাসের স্তর নিশ্চত হয়৷ জানা যায়, এই কূপ থেকে বছরে ১০ থেকে ১২ মিলিয়ন ঘনফুট গ্যাস পাওয়া যাবে৷
২০ এপ্রিল, ২০১৭ সুন্দলপুর গ্যাসক্ষেত্রর ২ নম্বর কূপ থেকে গ্যাস উত্তোলন শুরু হয়। এটি পরিচালনা করছে বাপেক্স।
রিয়াদ দারার
রিয়াদ হাম্মুদ দারার (رياض حمود دارار, জন্ম ১৯৫৪) হচ্ছেন সিরিয়ার একজন বিরোধী দলীয় রাজনৈতিক ও সামাজিক কর্মী এবং সাহিত্যক। তিনি সিরিয়ার দেইর এজ-জোর শহরে জন্মগ্রহণ করেন এবং তিনি সেখানেই বসবাস করেন। তিনি ২০০০ সাল থেকে সিরিয়ায় কুর্দিদের মানবাধিকারের প্রবক্তা ছিলেন। এছাড়াও তিনি সিরিয়ায় নারীবাদীদের সমর্থন করতেন। তার সক্রিয় কার্যক্রমের সময়, তিনি ৫ বছরের জন্য সিরিয়া সরকার কর্তৃক কারাগারে বন্দী ছিলেন এবং ২০১০ সালে তিনি কারাগার থেকে মুক্তি লাভ করেন। ২০১৭ সালের ২৫ ফেব্রুয়ারি তারিখে তিনি সিরিয়ান ডেমোক্রেটিক কাউন্সিল নামক সিরীয় রাজনৈতিক দলের সহ-নেতা হিসেবে নির্বাচিত হন।
জীবনের প্রথমার্ধ
রিয়াদ দারার ১৯৫৪ সালে দেইর-এজ-জোর শহরের জন্মগ্রহণ করেন। তিনি কিছু সময় পরে আরবি ভাষায় স্নাতক ডিগ্রী লাভ করেন, এবং দেইর এজ-জোর শহরের একটি মসজিদে ধর্ম প্রচারক এবং ইমাম হন।
রাজনৈতিক পেশা
২০০০ সাল থেকে রিয়াদ দারার একজন রাজনৈতিক কর্মী হন এবং বিভিন্ন বেসরকারী সংস্থার সাথে কাজ করা শুরু করেন। ২০০৪ সালে সিরিয়ায় কুর্দিদের বিদ্রোহের পর ২০০৫ সালের মে মাসে কুর্দি সুফি ধর্মীয় নেতা শেখ মুহাম্মদ মা'র শৌক আল-খাজনউইকে সিরিয়ার সামরিক গোয়েন্দারা গ্রেপ্তার করে হত্যা করে। আল-খাজনাভির অন্ত্যেষ্টিক্রিয়ায় যারা উপস্থিত ছিলেন তাদের মধ্যে রিয়াদ দার উপস্থিত ছিলেন এবং সেই অনুষ্ঠানে তিনি একটি বক্তৃতা দিয়েছিলেন। এই অনুষ্ঠানে তার উপস্থিতি ও তার প্রদানকৃত বক্তৃতার জের ধরে পরের মাসে রিয়াদ দারারকে গ্রেপ্তার করা হয়। ২০০৬ সালের ২ এপ্রিল তারিখে সিরিয়ার সুপ্রিম স্টেট সিকিউরিটি কোর্ট তাকে ৫ বছরের কারাদণ্ড দেয়।
৫ বছরের কারাভোগের পত ২০১০ সালের ১০ জুন তারিখে রিয়াদ দারার কারাগার থেকে মুক্তি লাভ করেন। পরের বছর ২০১১ সালের জুন মাসে সিরিয়ার গণজাগরণের প্রথম পর্যায়ে তিনি সিরিয়ার বিরোধী দল ন্যাশনাল কো-অর্ডিনেশন কমিটি ফর ডেমোক্রেটিক চেঞ্জের প্রতিষ্ঠাতা সদস্য হন। অল্প সময়ের মধ্যেই রিয়াদ দার সিরিয়ার বিরোধী দলের অন্যতম প্রধান ব্যক্তিত্ব হয়ে ওঠেন। তবে ২০১৪ সালের আগস্ট মাসে ন্যাশনাল কো-অর্ডিনেশন কমিটি ফর ডেমোক্রেটিক চেঞ্জ দলের অভ্যন্তরে ঐক্যের অভাবে তিনি এই দল থেকে পদত্যাগ করেন।
২০১৭ সালের ২৫ ফেব্রুয়ারি আল-মালিকিয়াহ-এ সিরিয়ান ডেমোক্রেটিক কাউন্সিলের দ্বিতীয় সম্মেলনে রিয়াদ দারার এসডিসির সহ-নেতা নির্বাচিত হন। তিনি এসসিসি থেকে পদত্যাগকারী এনসিসির আরেক প্রাক্তন সদস্য হায়থাম মান্নার স্থলাভিষিক্ত হন। এরপর রিয়াদ দারার সিরিয়ায় যুক্তরাষ্ট্রীয়তা এবং গণতন্ত্রের প্রতি তার সমর্থনের কথা ঘোষণা করেন,যার মধ্যে দেইর-এজ-জোরও রয়েছে।
শাই হোপ
শাই দিয়েগো হোপ (জন্ম: ১০ নভেম্বর, ১৯৯৩) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষণের দায়িত্ব পালন করে থাকেন ও সচরাচর তিন নম্বরে ব্যাটিং করে থাকেন শাই হোপ। ঘরোয়া ক্রিকেটে বার্বাডোসের পক্ষে খেলছেন। গত মৌসুমে প্রতিযোগিতার একমাত্র দ্বি-শতক হাঁকিয়ে সংশ্লিষ্টদের নজর কাড়েন।
খেলোয়াড়ী জীবন
২০১৪-১৫ মৌসুমে সফরকারী ইংল্যান্ড দলের বিপক্ষে খেলার জন্য টেস্ট দলের সদস্য মনোনীত হন। অতঃপর ১ মে, ২০১৫ তারিখে ইংল্যান্ডের বিপক্ষে তার টেস্ট অভিষেক ঘটে। কিন্তু ১ম ইনিংসে অ্যান্ডারসনের বলে মাত্র ৫ রানে কুকের হাতে গ্লাভস বন্দী হন।
সঞ্জয় কিশান
সঞ্জয় কিশান (জন্ম: ২৬ জানুয়ারী, ১৯৭০ দেলাখাত, আসাম ) একজন ভারতীয় জনতা পার্টির রাজনীতিবিদ। তিনি ২০১৬ সালে তিনসুকিয়া আসন থেকে আসাম বিধানসভা নির্বাচনে নির্বাচিত হয়েছিলেন।
উসমানীয় সংগ্রহশালা
উসমানীয় সংগ্রহশালা হল উসমানীয় সাম্রাজ্যের সাথে সম্পর্কিত ঐতিহাসিক উৎসের একটি সংগ্রহ এবং মোট ৩৯টি দেশ যাদের ভূখণ্ড এক বা একাধিক সময় এই সাম্রাজ্যের অংশ ছিল, যার মধ্যে রয়েছে মধ্যপ্রাচ্যের ১১টি দেশ, ১১টি ইউরোপীয় ইউনিয়ন এবং বলকান, তিনটি ককেশাস, মধ্য এশিয়ার দুটি, সাইপ্রাস, সেইসাথে তুরস্ক প্রজাতন্ত্র।
ইস্তাম্বুলের প্রধানমন্ত্রীর উসমানীয় সংগ্রহশালাল (Başbakanlık Osmanlı Arşivleri) প্রধান সংগ্রহটি কেন্দ্রীয় রাজ্য সংগ্রহশালা (Devlet arşivleri) ধারণ করে।
পুরানো শহরের কেন্দ্রে এক শতাব্দীরও বেশি সময় পরে, উসমানীয় রাষ্ট্রীয় সংগ্রহশালাগুলি ২০১৩ সালে ইস্তাম্বুলের কাগিথান জেলায় স্থানান্তরিত হয়।
ইতিহাস
বর্তমান সংগ্রহে ষোড়শ শতাব্দীর সুলতান সুলাইমানের শাসনামল পর্যন্ত কিছু নথি রয়েছে। ১৮৪৭ সালে হ্যাজিনে ইভরাক প্রতিষ্ঠার মাধ্যমে এই রেকর্ডগুলির একটি আধুনিক সংরক্ষণাগার হিসাবে সংগঠন শুরু হয়। মূল ভবনটি গুলহানে উজিরে আজমের অফিসের মাঠে অবস্থিত ছিল এবং এতে বেশ কয়েকটি প্রধান দলিল রয়েছে: সাম্রাজ্যিক কাউন্সিলের রেকর্ড (দিভান-ই হুমায়ুন) এবং উজিরে আজমের অফিসের রেকর্ড (বাব-ই আলী), পাশাপাশি আর্থিক বিভাগ (মালিয়ে) এবং ক্যাডাস্ট্রাল জরিপ (তপু তাহরির দেফতেরি) এর রেকর্ড। মোস্তফা রশিদ পাশা ১৮৪৬ সালে একটি নতুন রেকর্ড অফিস নির্মাণের নির্দেশ দেন। এটি ১৮৪৮ সালে স্থপতি গ্যাসপেয়ার টি. ফোসাটি দ্বারা সম্পন্ন হয়েছিল। "কোষাগারের নজরদারি নথিপত্র" এর অফিস গঠিত হয় এবং মুহসিন এফেন্দীকে এর ব্যবস্থাপক হিসাবে নিয়োগ করা হয়।
প্রজাতন্ত্র প্রতিষ্ঠার সময়ে হ্যাজিনে ইভরাক (Hazine-i Evrak) প্রধান মন্ত্রনালয়ের সাধারণ অধিদপ্তর (Başvekalet Arşiv Umum Müdürlüğü) এবং অবশেষে Başbakanlık Arşiv Genel Müdürlüğü রূপান্তরিত হয়। এই সময়কালে, ঊনবিংশ শতাব্দীর বিভিন্ন উসমানীয় অফিস এবং প্রশাসনিক কর্তৃপক্ষের নথি সংগ্রহে যুক্ত করা হয়।
এই পরিবর্তন এবং সংযোজনগুলির সাথে সাথে, তুর্কি পণ্ডিতরা ১৯১০ এর দশকে শুরু হওয়া বিভিন্ন সংগ্রহকে শ্রেণীবদ্ধ এবং তালিকাভুক্ত করার জন্য প্রথম পদক্ষেপ নিয়েছিলেন। এই প্রারম্ভিক প্রচেষ্টাগুলি বেশ কয়েকটি শ্রেণিবদ্ধ সংগ্রহ (তাসনিফ) তৈরি করেছিল যা এখনও ক্যাটালগ তৈরিকারী পণ্ডিতের নাম অনুসারে উদ্ধৃত করা হয়। আজ বিশাল সংগ্রহের ক্যাটালগ করার কাজ অব্যাহত রয়েছে।
সংগ্রহশালা এবং আর্মেনীয় গণহত্যা
উসমানীয় সংগ্রহশালাগুলিতে কেবল উসমানীয় রাজবংশ এবং উসমানীয় রাজ্যের তথ্যই নেই, বরং এই সম্পদগুলির অংশ ধারণ করা প্রতিটি জাতির সম্পর্কেও তথ্য রয়েছে। যদিও সমস্ত গবেষকদের জন্য উন্মুক্ত বলে দাবি করা হয়, পণ্ডিতরা অভিযোগ করেছেন যে তাদের গবেষণা বিষয়ের প্রকৃতির কারণে নথিগুলি দেখার অ্যাক্সেসকে বাধা দেওয়া হচ্ছে।  যাইহোক, ব্রিটিশ-আর্মেনীয় আরা সরাফীয় এবং ট্যানার আককামসহ (আর্মেনীয় গণহত্যার বিষয়ে তার গবেষণা এবং গ্রহণযোগ্যতার জন্য পরিচিত) অনেক আর্মেনীয় গণহত্যা গবেষক তাদের বইয়ের গবেষণার উদ্ধৃতি দেওয়ার সময় ইস্তাম্বুলের উসমানীয় সংগ্রহশালাগুলি ব্যাপকভাবে ব্যবহার করেছেন, যদিও তারা দাবি করেছেন যে প্রবেশের আগে তাদের বাধা দেওয়া হয়েছিল।
ইউরোপীয় সংসদ ১৫ এপ্রিল ২০১৫-এ ভোট দেওয়া একটি প্রস্তাবে জোর দিয়েছিল যে তুরস্কের আর্মেনীয় গণহত্যার শতবর্ষ স্মারককে আর্মেনীয় গণহত্যাকে স্বীকৃতি দেওয়ার এবং এর সংরক্ষণাগারগুলি খোলার একটি গুরুত্বপূর্ণ সুযোগ হিসাবে ব্যবহার করা উচিত।
উইকিলিকস ক্যাবল 04ISTANBUL1074 শ্রেণীবদ্ধ এবং ডেভিড আর্নেট দ্বারা ৪ জুলাই, ২০০৪ তারিখে স্বাক্ষরিত ইস্তাম্বুলের মার্কিন কনস্যুলেট জেনারেলে বলা হয়েছে যে তুরস্ক সংগ্রহশালা থেকে আর্মেনীয় গণহত্যা সংক্রান্ত অপরাধমূলক নথি মুছে দিয়েছে:
তথ্যসূত্র
<references group="" responsive="1">
মরিস ফার্নান্দেজ
মরিয়াস পাচেকো মরিস ফার্নান্দেজ (Maurice Fernandes; জন্ম: ১২ আগস্ট, ১৮৯৭ - মৃত্যু: ৮ এপ্রিল, ১৯৮১) ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন ও অধিনায়কের দায়িত্ব পালন করেছেন। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানার প্রতিনিধিত্ব করেছেন। দলে তিনি মূলতঃ ডানহাতি শীর্ষসারির ব্যাটসম্যানের ভূমিকায় অবতীর্ণ হতেন। এছাড়াও মাঝে-মধ্যে উইকেট-রক্ষণে এগিয়ে আসতেন মরিস ফার্নান্দেজ।
প্রারম্ভিক জীবন
জর্জটাউনে মরিস ফার্নান্দেজ ১২ আগস্ট, ১৮৯৭ তারিখে জন্মগ্রহণ করেন। কিশোর বয়সেই ডেমেরারা ক্রিকেট ক্লাবের পক্ষে খেলতে শুরু করেন। শুরুতেই চমৎকার ক্রিকেটার হিসেবে স্বীকৃতি পান।
আন্তঃঔপনিবেশিক প্রতিযোগিতা
১৯২২ সালের আন্তঃঔপনিবেশিক প্রতিযোগিতায় ব্রিটিশ গায়ানার পক্ষে অভিষেক ঘটে তার। তবে, উদ্বোধনী ব্যাটসম্যান হিসেবে ত্রিনিদাদ ও টোবাগোর বিপক্ষে মাঠে নেমে শূন্য রানে আউট হন। দ্বিতীয় ইনিংসে ২৫ রান তুলেন তিনি।
অক্টোবর, ১৯২৫ সালে আন্তঃঔপনিবেশিক প্রতিযোগিতা অনুষ্ঠিত হয়। ঐ প্রতিযোগিতায় ব্রিটিশ গায়ানার প্রত্যেক খেলায় উল্লেখযোগ্যসংখ্যক রান তুলেছিলেন। বার্বাডোসের বিপক্ষে প্রথম ইনিংসে ৮৯ রান তুলে দলকে ১৪৪ রানে এগিয়ে যেতে সহায়তা করেন। পরবর্তীতে তার দল আট উইকেটে জয় তুলে নেয়। পরের খেলায় ত্রিনিদাদের বিপক্ষে ১২৪ রান তুলেন। কিন্তু দলীয় সঙ্গীদের যথাযথ সহায়তার অভাবে তিনজনের একজন হিসেবে অল্পের জন্য অর্ধ-শতকের ইনিংস গড়া থেকে বঞ্চিত হন। খেলায় ব্রিটিশ গায়ানা দুই উইকেটে হেরে যায়।
১৯২৯ সালের আন্তঃঔপনিবেশিক প্রতিযোগিতায় ফার্নান্দেজ তার প্রথম-শ্রেণীর খেলায় নিজস্ব সর্বোচ্চ রান তুলেন। সাতদিনের ঐ খেলায় দলের প্রতিপক্ষ ছিল বার্বাডোস। অধিনায়ক মরিস গ্রীন শুরুতেই বিদায় নিলে জেরেমি ম্যাকেঞ্জি’র সাথে ক্রিজে যোগ দেন। দ্বিতীয় উইকেটে এ দুজন ১৭৭ রান তুলেন। ম্যাকেঞ্জি ৭৪ রানে রান আউটের শিকার হন। এরপর ফ্রাঙ্ক ডি কেয়ার্সের সাথে আরও একটি শতরানের জুটি গড়ে ১৪১ রানে আউট হন। ব্রিটিশ গায়ানা খেলায় ৩৯১ রানের বিরাট ব্যবধানের জয় পেয়ে চূড়ান্ত খেলায় উপনীত হয়। দলটি ত্রিনিদাদের মুখোমুখি হয়। উভয় ইনিংসে অর্ধ-শতকের দেখা পান। প্রথম ইনিংসে ৮৮ ও দ্বিতীয় ইনিংসে ৫৪ রান তুলে দলের চার উইকেটের জয়ে প্রভূতঃ ভূমিকা রাখেন।
এমসিসি দলের সফর
১৯২৭ সালে বার্বাডোসের বিপক্ষে অনুষ্ঠিত খেলায়ও অধিনায়কের দায়িত্বে ছিলেন। ঐ খেলায় প্রতিপক্ষীয় দল ৭১৫/৯ তুলে ইনিংস ঘোষণা করে যা দ্বিতীয় সর্বোচ্চ ইনিংস ছিল।
১৯২২ থেকে ১৯৩২ সময়কালে ঘরোয়া প্রথম-শ্রেণীর ক্রিকেটে ব্রিটিশ গায়ানার পক্ষে খেলেছেন। ৪৬টি প্রথম-শ্রেণীর খেলায় অংশ নিয়ে ২৮.২০ গড়ে ২,০৮৭ রান তুলতে পেরেছেন। ডেমেরারা ক্রিকেট ক্লাবে কিশোর অবস্থাতেই খেলতেন। ১৯২২ সালে ব্রিটিশ গায়ানার পক্ষে প্রথম-শ্রেণীর ক্রিকেট খেলেছেন।
ইংল্যান্ড গমন
১৯২৩ সালে ইংল্যান্ড সফরের জন্য ওয়েস্ট ইন্ডিজের সদস্য হিসেবে মনোনীত হন। ১৯২৩ সালে স্বাগতিক ইংল্যান্ডের বিপক্ষে প্রথমবারের মতো খেলেন। কাউন্টি দল ও প্রতিনিধিত্বকারী প্রতিপক্ষের বিপক্ষে বিশটি প্রথম-শ্রেণীর খেলায় অংশ নেন মরিস ফার্নান্দেজ। অর্ধেকেরও বেশি খেলায় অংশ নিয়ে প্রথম-শ্রেণীর প্রতিপক্ষীয় দলগুলোর বিপক্ষে তিনবার অর্ধ-শতকের কোটা অতিক্রম করেছিলেন। তন্মধ্যে, নর্দাম্পটনশায়ারের বিপক্ষে ইনিংস ঘোষণাকালীন তিনি ৮৩ রানে অপরাজিত ছিলেন। পরের খেলায় ল্যাঙ্কাশায়ারের বিপক্ষে দ্বিতীয় ইনিংসে ৭৩ রান করেন। এছাড়াও, প্রথম ইনিংসে অল্পের জন্য অর্ধ-শতকের সন্ধান পাননি। ৪৯ রানে আউট হয়ে যান। সফরে নিজস্ব প্রথম সেঞ্চুরি করেন লিচেস্টারশায়ারের বিপক্ষে। তিনি ১১০ রানে আউট হন।
এইচ. এস. অ্যাল্থাম ও ই. ডব্লিউ. সোয়ানটন সফরকারী দলকে নিজেদের সেরা হিসেবে দাবীদারের মর্যাদায় আসীন করে। দলটি অনেকাংশেই জর্জ চ্যালেনরের ব্যাটিংয়ের উপর নির্ভরশীল ছিল। চ্যালেনরের ছয় শতকের পাশে ফার্নান্দেজ ব্যাটিং গড়ে দ্বিতীয় স্থানে ছিলেন। ৩৪.৮৬ গড়ে ৫২৩ রান তুলেন। চ্যালেনর বাদে অন্য দুইজন খেলোয়াড়ের একজনরূপে ওয়েস্ট ইন্ডিজের পক্ষে শতরান করেছিলেন।
আন্তর্জাতিক ক্রিকেট
১৯২৮ ও ১৯৩০ সালে ওয়েস্ট ইন্ডিজের পক্ষে দুইটি টেস্টে অংশগ্রহণের সুযোগ পেয়েছিলেন। ১৯২৮ সালে ওয়েস্ট ইন্ডিজ দল ইংল্যান্ড সফরে যায়। ১৯২৩ সালের সফলতম সফরের পর তিনটি খেলা টেস্ট খেলার মর্যাদা লাভ করে। দলটি ৩০টি প্রথম-শ্রেণীর খেলায় অংশ নেয়। কিন্তু পূর্ববর্তী সফরের তুলনায় তারা মাত্র পাঁচটি খেলায় জয়লাভে সমর্থ হয়। অ্যাল্থাম ও সোয়ানটন দলের বিষয়ে মন্তব্য করে লিখেন যে, ’২৩-এর তুলনায় ওয়েস্ট ইন্ডিজ দলের কম শক্তিধর ছিল। এ সফরে নিয়মিত উইকেট-রক্ষকের ঘাটতি ছিল। ফলশ্রুতিতে ফার্নান্দেজ ও ওয়েস্ট ইন্ডিয়ান অধিনায়ক কার্ল নুনেস যৌথভাবে এ দায়িত্ব পালন করেছেন। তবে, তিন টেস্টের সবগুলোতেই নুনেস উইকেট-রক্ষকের দায়িত্বে ছিলেন। উভয়েই মাঝে-মধ্যে নিজেদের সেরা খেলা উপহার দিতে পারেননি।
আয়ারল্যান্ডের বিপক্ষে ফার্নান্দেজ এক ইনিংসে ২৫টি বাই রান দিয়েছিলেন। অন্যদিকে, নুনেসও সমসংখ্যক রান নটিংহ্যামশায়ারের বিপক্ষে দিয়েছিলেন। পাঁচ বছর পূর্বের তুলনায় এবার তার ব্যাটিং বেশ অকার্যকর ছিল। তিনবার অর্ধ-শতকের সন্ধান পান। ৭৩ রান করেছেন দুইবার - আয়ারল্যান্ড, কেমব্রিজ বিশ্ববিদ্যালয়, এবং ৫৪ রান করেছেন মিডলসেক্সের বিপক্ষে।
২৩ জুন, ১৯২৮ তারিখে ইংল্যান্ড সফরে টেস্ট অভিষেক ঘটে মরিস ফার্নান্দেজের। তিন টেস্টে গড়া সিরিজের প্রথম টেস্টে অংশ নেন। ওয়েস্ট ইন্ডিজের টেস্ট ক্রিকেটের ইতিহাসের উদ্বোধনী টেস্টে খেলার সুযোগ পান। লর্ডসে অনুষ্ঠিত প্রথম টেস্টে স্বাগতিক দল ছিল ইংল্যান্ড। তিন নম্বরে ব্যাটিংয়ে উভয় ইনিংসে নামেন। প্রথম ইনিংসে শূন্য রান ও ফলো-অনের কবলে পড়ে দ্বিতীয় ইনিংসে আট রান তুলেন। ইংল্যান্ড ইনিংস ও ৫৮ রানে জয় পায়। সফরের ২০টি প্রথম-শ্রেণীর খেলায় অংশগ্রহণ করেছিলেন মরিস ফার্নান্দেজ। ১৮.১৫ গড়ে ৫৮১ রান তুলেন তিনি।
অধিনায়কত্ব লাভ
পরবর্তী বছরের শুরুতে ১৯২৯-৩০ মৌসুমে দূর্বলতম ইংরেজ দল ওয়েস্ট ইন্ডিজ সফরে আসে। দলটি চার টেস্ট ও অন্য আটটি প্রথম-শ্রেণীর খেলায় অংশ নেয়। এমসিসি দলের বিপক্ষে উভয় খেলায় ফার্নান্দেজের নেতৃত্বাধীন ব্রিটিশ গায়ানা দল ইনিংস ব্যবধানে পরাজিত হয়। সচরাচর ঐ সময়ে ওয়েস্ট ইন্ডিজে অনুষ্ঠিত নিজ খেলায় আয়োজক উপনিবেশিক দল আর্থিক বরাদ্দ প্রদান করায় খেলোয়াড় ও অধিনায়ক নির্বাচন করে। বোর্দা, জর্জটাউন ও ব্রিটিশ গায়ানায় ফার্নান্দেজকে অধিনায়ক মনোনীত করা হয়েছিল। প্রথম দুই টেস্ট ড্র হয় ও একটিতে ইংরেজ দল জয় পায়।
প্রত্যেক উপনিবেশে অনুষ্ঠিত খেলায় অংশগ্রহণকারী খেলোয়াড়দের মধ্য থেকে একজনকে অধিনায়ক হিসেবে দায়িত্বভার গ্রহণের নিয়ম থাকায় ফার্নান্দেজ তার দ্বিতীয় ও সর্বশেষ টেস্টে দলকে নেতৃত্ব দেন। খেলায় ওয়েস্ট ইন্ডিজ দল তাদের ক্রিকেটের ইতিহাসের প্রথম টেস্ট জয় পায়। এ খেলার পর ফার্নান্দেজ আর মাত্র একটি প্রথম-শ্রেণীর খেলায় অংশ নেন ও ১৯৩২ সালে প্রথম-শ্রেণীর ক্রিকেটকে বিদায় জানান।
অবসর
ওয়েস্ট ইন্ডিজের পক্ষে একটিমাত্র টেস্টে অধিনায়কত্ব করার পর আর কোন টেস্টে অংশ নেননি। ১৯৩২ সালে আন্তঃঔপনিবেশিক প্রতিযোগিতার চূড়ান্ত খেলায় ব্রিটিশ গায়ানার পক্ষে আর একটি খেলায় অংশ নিয়ে ৭৮ ও ৭ রান তুলেন।
ক্যাপ্টেন ফিলিপস (দ্ব্যর্থতা নিরসন)
ক্যাপ্টেন ফিলিপস দিয়ে নিম্নোক্ত নিবন্ধসমূহ নির্দেশ করতে পারে:
অসেটীয় উইকিপিডিয়া
ঔসেতি উইকিপিডিয়া (Ирон Википеди) হচ্ছে অনলাইন বিশ্বকোষ উইকিপিডিয়ার ঔসেতি ভাষার সংস্করণ। ২০০৫ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা টি।
গ্লাডউইন জেব
থাম্ব|গ্লাডউইন জেব গ্লাডউইন জেব জাতিসংঘের প্রতিষ্ঠার পর এর ভারপ্রাপ্ত মহাসচিব হিসেবে দায়িত্ব পালন করেন। জাতিসংঘের প্রথম নির্বাচিত মহাসচিব টৃগভে হাভডেন লি দায়িত্ব গ্রহণের আগ পযন্ত গ্লাডউন জেব এই দায়িত্ব পালন করেন। তার কার্যকাল ছিল ২৪ অক্টোবর ১৯৪৫ থেকে ২ ফেব্রুয়ারি ১৯৪৬ পর্যন্ত। গ্লাডউইন জেব আমেরিকা অধিবাসী ছিলেন।
গুজার খান
গুজার খান (পাঞ্জাবি/گُوجر خان) পাকিস্তানের পাঞ্জাব প্রদেশের রাওয়ালপিন্ডি জেলার একটি শহর। এটি গুজার খান এর তহসিল সদর দপ্তর এবং পাঞ্জাবের বৃহত্তম তহসিল ভূমি অঞ্চল হিসেবে পরিচিত এলাকা।
গুজার খান পাকিস্তানের ইসলামাবাদ থেকে প্রায় ৫৫ কিলোমিটার দক্ষিণপূর্ব এবং পাঞ্জাব রাজধানী লাহোরের উত্তর-পশ্চিমের প্রায় ২২০ কিলোমিটার দক্ষিণে অবস্থান করছে। ভৌগোলিক অবস্থান অনুযায়ী, শহরটির উত্তরে রাওয়ালপিন্ডি, ইসলামাবাদ ও এটক, দক্ষিণে ঝািলাম, লাহোর ও গুজরাত, পূর্বে আযাদ কাশ্মীর ও কাহুতা এবং পশ্চিমে চকওয়াল এবং খুশাব ঘিরে রেখেছে।
শহরটি পটুহর অঞ্চলের প্রাণকেন্দ্রে অবস্থান করছে, যেটি শহর ও পার্শ্ববর্তী অঞ্চলটি তার সামরিক সংস্কৃতির জন্য বিখ্যাত এবং কখনও কখনও শাহেদের ভূমি হিসাবে পরিচিত, এঠছাও এটি নিশান-ই-হায়দারের থেকে সম্মানজন ২টি পুরস্কার গ্রহণ করেছেন। শহরের অন্যান্য কেন্দ্রের মত এখানকার প্রধান জেলা শহরেও হাসপাতাল রয়েছে, যেখানে বেসরকারি ও জনস্বাস্থ্য ও চিকিৎসা সেবা রয়েছে।
এম-৭৩ (মিশিগান হাইওয়ে)
এম-৭৩ (মিশিগান হাইওয়ে) যুক্তরাষ্ট্রের মিশিগান এ অবস্থিত, একটি রাজ্য মহাসড়ক। এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের  ইউএস ২  এ গিয়ে শেষ হয়। এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।
রাস্তার বিবরণ
এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের ইউএস ২  এ গিয়ে শেষ হয়। এম-৭৩, ১৯১৯ সালে তৈরী করা হয়।
ইতিহাস
এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।
প্রশান্ত ফুকন
প্রশান্ত ফুকন আসামের ভারতীয় জনতা পার্টির রাজনীতিবিদ। তিনি ২০০৬ থেকে ২০১৬ সালে আসাম বিধানসভা নির্বাচনে ডিব্রুগড় থেকে নির্বাচিত হয়েছিলেন।  তিনি ডিব্রুগড়ের বর্তমান বিধায়ক।
ক্যাপ্টেন ফিলিপস (২০১৩-এর চলচ্চিত্র)
ক্যাপ্টেন ফিলিপস, ২০১৩ সালে মুক্তিপ্রপ্ত একটি আমেরিকান থ্রিলার চলচ্চিত্র। চলচ্চিত্রটি পরিচালনা করেন পল গ্রিনগ্রাস এবং প্রধান চরিত্রমসূহে অভিনয় করেন টম হ্যাঙ্কস ও বারখাদ আব্দি। চলচ্চিত্রটি ২০০৯ সালের ভারত মহাসাগরে সোমালিয়ার জলদস্যু আব্দুওয়ালি মুসার নেতৃত্তে মাস্ক আলাবামা ছিনতাই-এর সত্য ঘটনা অবলম্বনে নির্মিত। জলদস্যুরা এমভি মাস্ক আলাবামা জাহাজের ক্যাপ্টেন রিচার্ড ফিলিপসকে বন্দি হিসেবে নিয়ে যাওয়ার পর ঘটনার সূত্রপাত হয়েছিল।
চলচ্চিত্রের জন্য চিত্রনাট্য রচনা করেন বিলি রে, যা ২০১০ সালে প্রকাশিত অ্য ক্যাপ্টেন’স ডিউটি:সোমালি পাইরেটস, নেভি সিল এন্ড ডেঞ্জারাস ডেস এট সী বই থেকে নেওয়া হয়। বইটি লিখেছিলেন স্টিফেন টাল্টি ও ক্যাপ্টেন রিচার্ড ফিলিপস, যিনি জলদস্যুদের আক্রমণের সময় জাহাজটির ক্যাপ্টেন ছিলেন। এ প্রকল্পে স্কট রাডিন, ডানা ব্রুনেটি ও মাইকেল ডি লুকা প্রযোজক হিসেবে কাজ করেন। ২০১৩ সালে নিউ ইয়র্ক চলচ্চিত্র উৎসবে এর প্রিমিয়ার অনুষ্ঠিত হয় ও ১১ই অক্টোবর ২০১৩ সালে এটি প্রেক্ষাগৃহে মুক্তি দেওয়া হয়। চলচ্চিত্রটি মুক্তির পরই বক্স অফিসে সফল চলচ্চিত্র হিসেবে $২১৭ মিলিয়ন ডলার আয় করে, যেখানে চলচ্চিত্রটির মোট বাজেট ছিল $৫৫ মিলিয়ন ডলার। ২০১৪ সালে বেস্ট পিকচার ও আব্দি, শ্রেষ্ঠ সহশিল্পীসহ ক্যাপ্টেন ফিলিপস ছয়টি একাডিমি পুরস্কারের জন্য মনোনীয় হয়।
সা'দাহ গভর্নরেট
সা'দাহ গভর্নরেট ( صَعْدَة     ) হলো ইয়েমেনের অন্যতম গভর্নরেট । গভর্নরেটের আসন এবং বৃহত্তম শহর সাদা । এটি জায়েদবাদের কেন্দ্রস্থল এবং যেখান থেকে হুথি গোষ্ঠীর উৎপত্তি।
ভূগোল
গভর্নরেটটি রাজধানী সানা থেকে ২৪০ কিলোমিটার দূরে অবস্থিত। এর রাজধানী, সাদা শহরের উত্তর-পশ্চিমে। গভর্নরেটের ভূখণ্ড ক্রমবর্ধমান পাহাড়ী হয়ে উঠছে এবং তা সুদূর পশ্চিমে ২০৫০ মিটার উচ্চতায় পৌঁছেছে। এই পর্বতমালা এবং সাদা শহরের মধ্যে, ভূখণ্ডটি অববাহিকা এবং ওয়াদি দ্বারা মরিচযুক্ত। শেষ পর্যন্ত পূর্বে শুষ্ক সমভূমিতে পরিণত হয়। অবস্থান অনুযায়ী বৃষ্টিপাত ব্যাপকভাবে পরিবর্তিত হয়। রাজিহের পশ্চিম পর্বতগুলিতে প্রতি বছর ১০০০মিমি বৃষ্টিপাত পায়,।যখন গভর্নরেটের রাজধানীর পূর্ব দিকের শুষ্ক অঞ্চলগুলি ৫০ মিলিমিটারের মতো পেতে পারে। এই শুষ্ক অঞ্চলে আবাদযোগ্য জমির অভাবের কারণে গভর্নরেটের বেশিরভাগ জনসংখ্যা পশ্চিমে বাস করে।
জেলাসমূহ
থাম্ব| ইয়েমেনে সা'দাহর অবস্থান সা'দাহ গভর্নরেট নিম্নলিখিত ১৬টি জেলায় বিভক্ত। এই জেলাগুলিকে আরও উপ-জেলাগুলিতে বিভক্ত করা হয়েছে, এবং তারপরে গ্রামে বিভক্ত করা হয়েছে:
জলবায়ু
উষ্ণ গ্রীষ্ম সাধারণত -এর উচ্চে পৌঁছায় যখন শীতকাল সকালের সর্বনিম্ন  -এ পৌঁছে
অর্থনীতি
কৃষিকাজ এবং ব্যবসা গভর্নরেটের প্রধান অর্থনৈতিক কর্মকাণ্ড। এছাড়াও শুষ্ক জমি গবাদি পশু পালনের জন্য ব্যবহার করা হয়। ইয়েমেনের বৃহত্তম অস্ত্রের বাজার সুক আল-তালহ-এ গভর্নরেট।
পোড়াবাড়ী ইউনিয়ন
পোড়াবাড়ী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৭ কিলোমিটার দক্ষিণ-পশ্চিমে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পোড়াবাড়ী ইউনিয়নের মোট জনসংখ্যা ২১,৬২২ জন। এই ইউনিয়নে মোট ঘরসংখ্যা ৪৮৯৭ টি।
পুরনো ধলেশ্বরী নদী
পুরনো ধলেশ্বরী নদী বাংলাদেশের উত্তর-কেন্দ্রীয় অঞ্চলের সিরাজগঞ্জ জেলা, টাঙ্গাইল জেলা এবং ময়মনসিংহ জেলার একটি নদী। নদীটির দৈর্ঘ্য ৬৩ কিলোমিটার, গড় প্রস্থ ৭৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো ধলেশ্বরী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৬।
সুরেন ফুকন
সুরেন ফুকন (জন্ম: ১৯৬৯) আসামের ভারতীয় জনতা পার্টির রাজনীতিবিদ। তিনি ২০১৬ সালে দিগবোয় (বিধানসভা কেন্দ্র) থেকে আসাম বিধানসভা নির্বাচনে নির্বাচিত হয়েছিলেন।
প্রার্থী
একজন প্রার্থী বা মনোনীত, একজন পুরষ্কার বা সম্মানের সম্ভাব্য প্রাপক, অথবা এমন একজন ব্যক্তি যিনি কোনো ধরনের পদের জন্য চাইছেন বা বিবেচিত হচ্ছেন; উদাহরণ স্বরূপ:
" মনোনয়ন " হল একটি রাজনৈতিক দলের দ্বারা নির্বাচনের অথবা সম্মান বা পুরস্কার প্রদানের জন্য প্রার্থী বাছাই করার প্রক্রিয়ার একটি অংশ। এই ব্যক্তিকে "মনোনীত" বলা হয়, যদিও মনোনীত ব্যক্তিকে প্রায়ই "প্রার্থী" এর সাথে বিনিময়যোগ্যভাবে ব্যবহার করা হয়। একজন অনুমানমূলক মনোনীত একজন ব্যক্তি বা সংস্থা যা বিশ্বাস করে যে মনোনয়ন অনিবার্য বা সম্ভাব্য। দলীয় মনোনয়ন বা নির্বাচনী অফিসের জন্য প্রতিযোগিতায় প্রার্থী হওয়ার কাজটিকে "প্রার্থিতা" বলা হয়। অনুমানমূলক প্রার্থী এমন কাউকে বর্ণনা করতে ব্যবহার করা যেতে পারে যাকে একটি আনুষ্ঠানিক প্রার্থী হতে ভবিষ্যদ্বাণী করা হয়।
ব্যুৎপত্তি
ইংরেজি Candidate শব্দটি ল্যাটিন ('উজ্জ্বল সাদা') এর থেকে উৎপন্ন। প্রাচীন রোমে রাজনৈতিক পদের জন্য প্রতিদ্বন্দ্বী ব্যক্তিরা সাধারণত বক্তৃতা, বিতর্ক, সম্মেলন এবং অন্যান্য সরকারি অনুষ্ঠানে উজ্জ্বল সাদা রঙের টোগাস চক করা এবং ব্লিচ করা পরতেন।
গির্জার সদস্যপদের জন্য প্রার্থী
যে ব্যক্তিরা ক্যাথলিক চার্চের সদস্যপদ পেতে ইচ্ছুক যারা অন্য মূলধারার খ্রিস্টান সম্প্রদায়ে বাপ্তিস্ম নিয়েছেন তারা প্রার্থী হিসাবে পরিচিত এবং ক্যাথলিক চার্চে তাদের অভ্যর্থনা বিশ্বাসের একটি পেশার মাধ্যমে সম্পন্ন করা হয়, তারপরে হলি কমিউনিয়ন এবং নিশ্চিতকরণের অভ্যর্থনা করা হয়। বিপরীতে, যে ব্যক্তিরা কখনও বাপ্তিস্মের ধর্মানুষ্ঠান গ্রহণ করেননি তাদের ক্যানোনিকভাবে অ-খ্রিস্টান হিসাবে বিবেচনা করা হয় এবং যদি তারা ক্যাথলিক চার্চের সদস্য হওয়ার জন্য প্রস্তুত হয়, তবে তারা ক্যাটেচুমেন হিসাবে পরিচিত।
নির্বাচনে প্রার্থী
একটি প্রতিনিধিত্বমূলক দলগত গণতন্ত্রে সরকারি পদের জন্য নির্বাচনের প্রেক্ষাপটে, একটি রাজনৈতিক দলের দ্বারা নির্বাচিত প্রার্থীকে সাধারণত সেই দলের মনোনীত বলা হয়। দলের নির্বাচন (অর্থাৎ, মনোনয়ন) সাধারণত দলের নিয়ম এবং প্রযোজ্য নির্বাচনী আইন অনুসারে এক বা একাধিক প্রাথমিক নির্বাচনের ভিত্তিতে সম্পন্ন করা হয়।
প্রত্যক্ষ গণতন্ত্রে সরকারি কার্যালয়ের জন্য নির্বাচনের প্রেক্ষাপটে, একজন প্রার্থীকে যেকোনো যোগ্য ব্যক্তি দ্বারা মনোনীত করা যেতে পারে-এবং যদি সংসদীয় পদ্ধতি ব্যবহার করা হয়, মনোনয়নকে দ্বিতীয় করতে হবে, অর্থাৎ, দ্বিতীয় ব্যক্তির কাছ থেকে চুক্তি গ্রহণ করতে হবে।
কিছু নির্দলীয় প্রতিনিধিত্বমূলক ব্যবস্থায় (যেমন, বাহাই ধর্মের প্রশাসনিক নির্বাচন), কোনো মনোনয়ন (বা প্রচারণা, নির্বাচনী প্রচার, ইত্যাদি) মোটেও সংঘটিত হয় না, ভোটাররা ভোট দেওয়ার সময় যে কোনো ব্যক্তিকে বেছে নিতে পারেন—কিছুটা সম্ভব। ব্যতিক্রম যেমন একটি ন্যূনতম বয়সের প্রয়োজনীয়তার মাধ্যমে—এখতিয়ারে। এই ধরনের ক্ষেত্রে, এটি প্রয়োজনীয় (বা এমনকি সম্ভব) নয় যে নির্বাচকমণ্ডলীর সদস্যরা তাদের এলাকার সমস্ত যোগ্য ব্যক্তিদের সাথে পরিচিত হন, যদিও এই ধরনের সিস্টেমগুলি বৃহত্তর ভৌগোলিক স্তরে পরোক্ষ নির্বাচনকে জড়িত করতে পারে যাতে কিছু প্রথম হাতের পরিচিতি নিশ্চিত করা যায়। সম্ভাব্য নির্বাচিতদের মধ্যে এই স্তরগুলিতে (অর্থাৎ, নির্বাচিত প্রতিনিধিদের মধ্যে) বিদ্যমান থাকতে পারে।
স্পিটজেনকান্দিদাত
জার্মান রাজনীতিতে, একটি নির্বাচনী তালিকার শীর্ষে থাকা ব্যক্তিকে বলা হয় স্পিটজেনকান্দিদাত ("প্রধান প্রার্থী")। কনভেনশন দ্বারা, এর অর্থ এই যে এই ব্যক্তি (সাধারণত দলের নেতা ) যদি তাদের দল নির্বাচনে জয়ী হয় তবে সরকার পরিচালনার জন্য নির্বাচিত হবেন। সংসদীয় গণতন্ত্র সহ অন্যান্য দেশে একই ব্যবস্থা রয়েছে।
২০১৪ সালে, ইউরোপীয় সংসদে প্রতিনিধিত্বকারী প্রধান গোষ্ঠী এবং ইউরোপীয় কাউন্সিল ইউরোপীয় কমিশনের পরবর্তী সভাপতি নির্ধারণের জন্য এই প্রক্রিয়াটি প্রয়োগ করতে সম্মত হয়েছিল, কাউন্সিলের একটি উপায় হিসাবে "ইউরোপীয় সংসদ নির্বাচনের ফলাফলের হিসাব গ্রহণ" ইউনিয়ন চুক্তি দ্বারা প্রয়োজন অনুসারে। এটি জিন-ক্লদ জাঙ্কারের নিয়োগ এবং নিশ্চিতকরণের দিকে পরিচালিত করে।
অনুমান প্রার্থী
"অনুমানমূলক প্রার্থী" বা "প্রত্যাশিত প্রার্থী" শব্দটি কখনও কখনও এমন একজন ব্যক্তির বর্ণনা করতে ব্যবহৃত হয় যিনি আনুষ্ঠানিকভাবে প্রার্থী হননি কিন্তু ভবিষ্যতে খুব সম্ভবত হতে পারে বলে মনে করা হয়।
এম-৮৭ (মিশিগান হাইওয়ে)
এম-৮৭ যুক্তরাষ্ট্রের মিশিগান রাজ্যে অবস্থিত একটি  রাজ্য মহাসড়ক। এটি একটি ট্রাঙ্কলাইন সড়ক যেটি মিশিগানের লোয়ার পেনিনসুলাতে অবস্থিত।  রাস্তাটি ইউএস-২৩ এবং ইউএস-১০ (বর্তমানে এটি একটি সাবেক সড়ক) এর সংযোগ-সড়ক হিসেবে ব্যবহৃত হতো। এম-৮৭ সড়কটি জেনেসি এবং ওকল্যান্ড কাউন্টিতে অবস্থিত। রাস্তাটি ১৯১৯ সালের ১ জুলাই কমিশন করা হলেও ১৯৬০ সালে এটিকে ট্রাঙ্কলাইন মহাসড়ক থেকে ডিকমিশন করা হয়।
রাস্তার বিবরণ
ডিকমিশন করার পূর্বে এম-৮৭ একটি জংশন হিসেবে ব্যবহৃত হতো, কেন্টন শহরের পূর্বদিকে সিওয়াসি নদীর পাড়ে বিজনেস ইউএস-২৩ এর জন্য।  এরপর রাস্তাটি মুল সড়ক ধরে চলে বর্তমান সিএসএক্স ট্রান্সপোর্টেশান এর রেলসড়ক অতিক্রম করে। এরপর পূর্ব দিকের জেনেসি কাউন্টিতে প্রবেশের জন্য যাত্রা করে। প্রায় এক মাইল যাবার পর এম-৮৭ ওকল্যান্ড কাউন্টির সেভেন লেক স্টেট পার্ক অতিক্রম করে। তারপর সেগিওন স্ট্রিট ধরে হলি শহরে প্রবেশ করে। বেভিন লেকে রাস্তাটি পূর্বদিকে মোড় নেয়।  রাস্তাটি সিমসন লেকের পাড় হয়ে ম্যাপল স্ট্রিট ধরে পূর্বদিকে হলি শহর অতিক্রম করে চলতে থাকে।   স্প্রিং ফিল্ড টাউনশিপে  রাস্তাটি বর্তমান কানাডিয়ান ন্যাশনাল রেলপথ অতিক্রম করে। এম-৮৭ পূর্ব এবং দক্ষিণ-পূর্ব দিকের কৃষিজমি পেরিয়ে চলতেই থাকে যতক্ষণ না পর্যন্ত এর শেষ বিন্দু ইউএস-১০ উপস্থিত হয়।
পূর্ব বাংলার কমিউনিস্ট পার্টি
পূর্ব বাংলার কমিউনিস্ট পার্টি বা পিবিসিপি বাংলাদেশের একটি নিষিদ্ধ মাওবাদী জঙ্গি গোষ্ঠী। ১৯৬৮ সালে বাংলাদেশ কমিউনিস্ট পার্টির বিভক্তির পর পিবিসিপি গঠিত হয়। এটি প্রধানত ভারতের পশ্চিমবঙ্গ রাজ্যের সীমান্তের কাছে বাংলাদেশের দক্ষিণ পশ্চিমে খুলনা এবং যশোরের এলাকায় সক্রিয় যেখানে সিপিআই-মাওবাদী নকশাল বিদ্রোহীরা ভারতীয় রাজ্যের বিরুদ্ধে চলমান গৃহযুদ্ধে সক্রিয় রয়েছে। পিবিসিপি অভ্যন্তরীণ এবং বাহ্যিকভাবে বিভিন্ন দল–উপদল এবং প্রতিদ্বন্দ্বী স্প্লিন্টার গ্রুপের সাথে হিংসাত্মক প্রতিদ্বন্দ্বিতা করছে। পূর্ব বাংলার সর্বহারা পার্টির (বাংলাদেশের প্রধান মাওবাদী সংগঠন) প্রতিষ্ঠাতা সিরাজ সিকদার পিবিসিপিকে একটি নব্য-সংশোধনবাদী এবং একটি দল হিসেবে "রূপে বামপন্থী কিন্তু সারমর্মে ডানপন্থী" বলে সমালোচনা করেছিলেন।
মতাদর্শ
পিবিসিপি একটি মাওবাদী এবং কট্টর জাতীয়তাবাদী আদর্শ অনুসরণ করে যার লক্ষ্য বাংলাদেশের সরকারকে উৎখাত করা এবং মাওবাদী যুগের চীন দ্বারা অনুপ্রাণিত একটি কমিউনিস্ট রাষ্ট্রে রূপান্তর করা। পিবিসিপি কট্টর ভারত বিরোধী, এটি ভারতকে এই অঞ্চলে একটি আধিপত্য হিসাবে দেখে।
কার্যক্রম
পিবিসিপি তার শত্রুদের ভয় দেখানোর জন্য গুপ্তহত্যা এবং অন্যান্য হিংসাত্মক কর্মকাণ্ড চালায় এটি ইসলামিক চরমপন্থী গোষ্ঠীর সাথেও সংঘর্ষে লিপ্ত হয়েছে। পিবিসিপি জমির মালিক এবং ঠিকাদারদের কাছ থেকে অর্থ আদায় করে এবং তাদের প্রভাবাধীন এলাকায় কাজ করে এমন ঠিকাদারদের কাছ থেকেও "ট্যাক্স" আদায় করে।
স্প্লিন্টার গ্রুপ এবং প্রতিদ্বন্দ্বী
পিবিসিপি এবং এর বিভক্ত দলগুলি একে অপরের প্রতি বিদ্বেষী, পিবিসিপি প্রতিদ্বন্দ্বী গ্রুপগুলির সাথে একটি তুমুল যুদ্ধে ১৮ জনকে হত্যা করেছে।
রামপায়ারে রবিদাস
রামপায়ারে রবিদাস ভারতের আসামের ভারতীয় জনতা পার্টির রাজনীতিবিদ। ১৯৯১ সালে রাতাবাড়ি আসন থেকে তিনি আসাম বিধানসভা নির্বাচনে নির্বাচিত হয়েছিলেন।
আরাবিয়া পেট্রাইয়া
আরাবিয়া পেট্রাইয়া (প্রভিন্সিয়া আরাবিয়া বা সাধারণভাবে আরাবিয়া বলেও পরিচিত) অঞ্চল ছিল ২য় শতাব্দীতে রোমান সাম্রাজ্যের সীমান্ত প্রদেশ। নাবাতীয় রাজ্য, দক্ষিণ লেভান্ট, সিনাই উপদ্বীপ ও উত্তরপশ্চিম আরব উপদ্বীপ নিয়ে এই অঞ্চল গঠিত ছিল। আরাবিয়া পেট্রাইয়া ছিল রোমানদের বিভাগ অনুযায়ী তিনটি আরব অঞ্চলের অন্যতম। বাকিগুলো হল আরাবিয়া ফেলিক্স ও আরাবিয়া ডেজার্টা।
আরব সাগর
আরব সাগর (Arabian Sea) বা সিন্ধু সাগর ভারত মহাসাগরের অংশবিশেষ, যার পশ্চিমে রয়েছে আরব উপদ্বীপ এবং পূর্বে ভারতীয় উপমহাদেশ। এর উত্তরে ইরান ও পাকিস্তান। দক্ষিণে এটি ভারত মহাসাগরের মূল অংশের সাথে মিলে গেছে। আরব সাগরের মূল বাহুগুলির মধ্যে আছে লোহিত সাগরের সাথে সংযোগকারী আদান উপসাগর এবং পারস্য উপসাগরের সাথে সংযোগ স্থাপনকারী ওমান উপসাগর। আরব সাগরের সর্বোচ্চ বিস্তার ২,৪০০ কিলোমিটার। এর সর্বোচ্চ গভীরতা ৫,০০০ মিটার। পাকিস্তানের করাচি এবং ভারতের মুম্বাই এই সাগরের তীরে অবস্থিত প্রধান সমুদ্র বন্দর।
বর্ণনা
thumb|left|মহাশ্যুন্য থেকে তোলা আরব সাগরের ছবি|193x193পিক্সেল thumb|right|সতের শতকের আরব সাগরের মানচিত্র আরব সাগরের আয়তন ৩৮,৬২,০০০ বর্গ কিলোমিয়ার । এর সর্বোচ্চ প্রশস্ততা প্রায় ২,৪০০ কিলোমিটার এবং এর সর্বোচ্চ গভীরতা ৪,৬০০ মিটার. । সিন্ধু নদ হল আরব সাগরে পতিত সর্ববৃহৎ নদী।
আরব সাগরের দুটি গুরুত্বপূর্ণ শাখা রয়েছে, এগুলো হল এডেন উপসাগর যা দক্ষিণ-পশ্চিমে বাব-আল-মান্দিবকে লোহিত সাগরের সাথে মিলিয়েছে আর একটি হল ওমান উপসাগর যা উত্তর-পূর্বে পারস্য উপসাগরকে আরব সাগরের সাথে মিশিয়েছে।
সোমালিয়া, জিবুতি, ইয়েমেন, ওমান, ইরান, পাকিস্তান, ভারত এবং মালদ্বিপের সাথে আরব সাগরের সংযোগ রয়েছে। আর কিছু বড় শহর যেমন করাচী, পানিশী, ওরমারা, এডেন, মাসকট, মুম্বাই, কেটি, সালালাহ ও দুকুম আরব সাগরের তীরে অবস্থিত।
বাণিজ্য পথ
thumb|left|আরব সাগরের বিভিন্ন বাণিজ্য পথ|176x176পিক্সেল শতাব্দির পর শতাব্দি ধরে আরব বণিকেরা বিভিন্ন মহাদেশে ব্যবসা বাণিজ্য করার জন্য এই আরব সাগরকে বাণিজ্য পথ হিসেবে ব্যবহার করেছে। খৃষ্টপূর্ব দ্বিতীয় শহস্রাব্দকে নৌযাত্রার শহশ্রাব্দ বলা হয় আরব সাগরের ক্রমবর্ধমান নৌযাত্রার সূচনা হওয়ার ফলেই।
অতি প্রাচীন সয়তাগুলো এই আরব সাগরের তীর ঘেঁষে অনেক ছোট ছোট বন্দর তৈরী করেছিলো বিভিন্ন পন্যদ্রব্য ও মালামাল পরিবহনের জন্য। এদের মধ্যে মিশরীয় সভ্যতা, আলেক্সান্দ্রিয়া সভ্যতা অন্যতম। এইসব প্রাচীন সভ্যতা থেকে সূচনা হয়ে আজ পর্যন্ত আরব সাগর সমগ্র পৃথিবীর জন্য একটি গুরুত্বপূর্ণ বাণিজ্য রুট হিসেবে আজও অতি গুরুত্বপূর্ণ।
লিচু
লিচু বা লেচু (বৈজ্ঞানিক নাম: Litchi chinensis) হল সোপবেরি পরিবার, সেপিন্ডাসিয়ার লিচি গণের একমাত্র সদস্য।
লিচুর বীজের মধ্যে মিথিলিন সাইক্লোপ্রোপাইল গ্লাইসিন থাকে যা হাইপোগ্লাইসেমিয়া সৃষ্টি করতে পারে। এর কারণে অপুষ্টিতে ভোগা ভারতীয় বা ভিয়েতনামি শিশুদের যারা লিচু খায় তাদের মধ্যে এনসেফেলোপ্যাথির প্রাদুর্ভাবজনিত হাইপোগ্লাইসেমিয়া দেখা দেয়, যা মস্তিষ্ককে আক্রান্ত করে এর কার্যক্ষমতা নষ্ট করে ফেলে। এর কারনে তাদের মৃত্যু ঘটারও নজির রয়েছে।
শ্রেণিবিন্যাস
লিচি চাইনেন্সিস (Litchi chinensis) হল সোপবেরি পরিবারের সেপিন্ডাসিয়া গণের একমাত্র সদস্য। ফরাসি প্রকৃতিবিদ পিয়েরে সোনারাত তার বর্ণনামূলক লেখা "ভয়েজ অক্স ইনদে ওরিয়েনটেল্‌স এহ্ অ্যা লা চাইন, ফেইট দেপি ১৭৭৪ জাস'কা ১৭৮১" (Voyage aux Indes orientales et à la Chine, fait depuis 1774 jusqu'à 1781)-তে এটির বর্ণনা দেন ও নামকরণ করেন। ১৭৮২ সালে লেখাটি প্রকাশিত হয়। ফুলের বিন্যাস, গাছের ডালের পুরুত্ব ও পুংকেশরের সংখ্যার ভিত্তিতে লিচুর তিনটি উপপ্রজাতি নির্ধারণ করা হয়েছে।
বিবরণ
Litchi chinensis (লিচি চাইনেন্সিস) একটি চিরহরিৎ গাছ। এটি সাধারনত ১৫ মিটারের (৪৯ ফুট) বেশি লম্বা হয় না। তবে কখনও কখনও ২৮ মিটার (৯২ ফুট) পর্যন্তও লম্বা হয় হয়ে থাকে।
বাকল কালচে ধূসর এবং শাখাগুলো লালচে বাদামী রঙের। এর চিরসবুজ পাতাগুলো ১২.৫ থেকে ২০ সেমি. (৫ থেকে ৭.৯ ইঞ্চি) লম্বা এবং কচি পাতাগুলো দুই থেকে চার জোড়ায় থাকে। সম্ভবত অভিসারী বিবর্তনের কারণে লিচু গাছের পাতা ল্যাউরেসিয়া পরিবারের গাছেগুলোর পাতার মত একই রকম দেখতে হয় এবং এগুলি পাতার বিকাশের মাধ্যমে পানিকে দূরে রাখার মতো উপযোগী হয়ে ওঠে; এগুলিকে লরোফিল বা লরয়েড পাতা বলা হয়। মৌসুমি বৃদ্ধির সময়, লিচু গাছের ফুলগুলো অনিয়ত পুষ্পমঞ্জরির প্রান্তে অনেকগুলো গুচ্ছে জন্মায়।
লিচু পরিপক্ব হয়ে ফলের শাঁস আসতে জলবায়ু, অবস্থান, এবং জাতের উপর নির্ভর করে ৮০-১১২ দিন সময় লাগে । ফলের আকৃতি গোল বা ডিম্বাকৃতি বা হৃদয়-আকৃতি ইত্যাদি বিভিন্ন রকমের হয়। ফলগুলো দৈর্ঘ্যে ৫ সে.মি. পর্যন্ত ও প্রস্থে ৪ সে.মি. পর্যন্ত হয় এবং ভর হয় প্রায় ২০ গ্রাম। পাতলা ও শক্ত আবরণটি অপরিপক্ব অবস্থায় সবুজ থাকে;পরিপক্বতা আসলে সেটি লাল বা গোলাপি-লাল বর্ণ ধারণ করে এবং মসৃণ বা স্ফীত সূচালো আবরণ তৈরি হয়। বহিরাবণটি খাওয়া যায় না কিন্তু সহজেই সেটি সরিয়ে ফুলের ঘ্রাণ ও মিষ্টি স্বাদের একটি শাঁসযুক্ত স্বচ্ছ সাদা আবরণ পাওয়া যায়। ফসল কাটার পর আবরণটি শুকিয়ে বাদামী রঙ ধারণ করে। ফলের শাঁসটির ভিতরে থাকে একটি গাঢ় বাদামি রঙের বীজ থাকে যেটি খাওয়া যায় না;বীজটি লম্বায় ১-৩ থেকে ৩ সে.মি (০.৩৯-১.৩০ ইঞ্চি) ও .০.৬ থেকে ১.২ সে.মি.(০.২৪-০.৪৭ ইঞ্চি)  পুরু হয়ে থাকে। কিছু কিছু জাতের লিচু অনেক বেশি পরিমাণ শাঁস উৎপন্ন করে যেখানে বীজগুলো কুঞ্চিত অবস্থায় থাকে যাদেরকে "চিকেন টাংস" বলে। সাধারণত এই ধরনের ফলগুলোতে শাঁস বেশি থাকায় দাম তুলনামুলকভাবে বেশি হয়। যেহেতু বোতলজাত করলে ফলটির পুষ্পশোভিত স্বাদ হারিয়ে যায় তাই সাধারণত এটিকে তাজা অবস্থায় খাওয়া হয়।
ইতিহাস
১০৫৯ খ্রিষ্টপূর্বাব্দে ফিরে তাকালে দেখা যায়, লিচুর চাষাবাদ শুরু হয়েছিল চীনের দক্ষিণাঞ্চল, মালয়েশিয়া ও ভিয়েতনামের উত্তরাঞ্চলে। চীনের অনানুষ্ঠানিক রেকর্ডপত্রগুলো লিচুকে অন্তত ২০০০ খ্রিষ্টপূর্বাব্দ পুরনো বলে উল্লেখ করেছে। হাইনান দ্বীপ ও চীনের দক্ষিণাঞ্চলের কিছু অংশে এখনো লিচুর বুনো গাছ জন্মায়। চীনের ইম্পেরিয়াল কোর্টে এটি রুচিকর খাবার হিসেবে পরিবেশিত হত।
হান সাম্রাজ্যের সময়, ১ম শতকে, তাজা লিচু শ্রদ্ধাঞ্জলির জনপ্রিয় উপাদান ছিল, আর ইম্পেরিয়াল কোর্টে এইরকম প্রয়োজনের ক্ষেত্রে বিশেষ কুরিয়ার সেবা চালু ছিল যা দ্রুতগামী ঘোড়ায় করে কুয়াংতুং থেকে তাজা লিচু নিয়ে আসত। চাই জিয়াং এর লি চি পু  নামক বই অনুসারে, সং সাম্রাজ্যের সময় (৯৬০-১২৭৯) লিচুর চাহিদা অনেক বেশি ছিল। এটি সম্রাট লি লংজি (জুয়ানজং) এর পছন্দের উপপত্নী ইয়াং ইউহান (ইয়াং গুফেই) এর প্রিয় ফল ছিল। সম্রাট অনেক ব্যয় করে লিচু রাজধানীতে সরবরাহ করার ব্যবস্থা করতেন।
লিচু ইউরোপীয় ভ্রমণকারীদের আকৃষ্ট করেছিলো, যেমন ১৫৭০ সালের দিকে চীনে ভ্রমণকারী স্পেনীয় খ্রীষ্টান ভিক্ষুদের বর্ণনার উপর ভিত্তি করে লেখা জুয়ান গনজালেজ ডি মেন্ডজার চীনের শক্তিশালী ও বিশাল সাম্রাজ্য (১৫৮৫) বইয়ে লিচুর সুউচ্চ প্রশংসার কথা পাওয়া যায়: "সেখানে একধরনের বরই রয়েছে যেটিকে তারা লিচিয়া বলে।সেগুলো অনেক বেশি সুস্বাদু, আর সেগুলো দেহের কোন ক্ষতি করে না; যদিও তারা তা অনেক বেশি পরিমাণে খায়।"
চাষাবাদ ও ব্যবহার
চীনের দক্ষিণাঞ্চল, তাইওয়ান, ভিয়েতনাম এবং দক্ষিণপূর্ব এশিয়ার অন্যান্য ক্রান্তীয় অঞ্চল, ভারতীয় উপমহাদেশ ও আরও অনেক দেশের ক্রান্তীয় অঞ্চলে লিচু বেশি পরিমাণে উৎপাদিত হয়। লিচু উৎপাদনের জন্য হিম-মুক্ত ক্রান্তীয় জলবায়ু  এবং তাপমাত্রা −৪ °সে. (২৫ °ফা.) এর নিচে থাকে না এমন পরিবেশ প্রয়োজন। লিচু গাছ উৎপাদনে গ্রীষ্মের উচ্চ তাপ, বৃষ্টিপাত, আর্দ্রতা সমৃদ্ধ জলবায়ু প্রয়োজন। লিচু ভালভাবে আর্দ্র, জৈব পদার্থে সমৃদ্ধ ও সামান্য অম্লীয় মাটিতে ভাল ভাবে বেড়ে ওঠে।
লিচুর প্রায় ২০০ জাত রয়েছে, যাদের মধ্যে ঠাণ্ডা ও গরম জলবায়ুতে যথাক্রমে ধীরে দ্রুত ও পরিপক্ব হয় এমন জাতও আছে; যদিও চীনে বাণিজ্যিকভাবে শুধুমাত্র ৮ টি জাতেরই চাষ করা হয়ে থাকে। সৌন্দর্যবর্ধক এবং ফলদায়ক গাছ হিসেবেও লিচু গাছ লাগানো হয়। এয়ার লেয়ারিং বা মার্কোটিং বা কলম তৈরি হল লিচু গাছ উৎপাদনের সবচেয়ে সাধারণ পদ্ধতি। গাছের পরিণত ডালের বাকল কেটে কাঁটা স্থানে আবাদ মাধ্যম (যেমন:ঘাসের চাপড়া বা স্ফ্যাগনাম মস) দিয়ে ঢেকে দিয়ে মূল বের হওয়ার জায়গা রেখে পলিথিন দিয়ে মুড়িয়ে রাখার মাধ্যমে কলম তৈরি করা হয়। উল্লেখযোগ্য পরিমাণ মূল বেরিয়ে আসলে কলমটি ডালটি থেকে কেটে পাত্রে স্থানান্তর হয়।
লোককাহিনী অনুসারে, যেসব গাছ থেকে লিচুর ভাল ফলন পাওয়া যায় না, সেগুলোর কিছু ডাল কেটে দিলে সেগুলো বেশি ফল উৎপাদন করবে। পরিচর্যা ও ছাটাইয়ের মাধ্যমে হিসেবে গাছের মূল অংশের কাজ হয়ে গেলে অর্কিডে স্টেরিও ফ্রুটিং করে অনেক ফলন পাওয়া যায়
এশিয়ার বাজারগুলোতে সাধারণত তাজা অবস্থায় লিচু বিক্রি করা হয়। ফ্রিজে রাখলে লাল আবরণটি বাদামি হয়ে যায় কিন্তু তাতে স্বাদের কোন পরিবর্তন হয় না। এটি বোতলজাত করেও সারা বছর বিক্রি করা হয়। এটি খোসাসহ শুকানো হলে, ফলের ভেতরের শাঁস সঙ্কুচিত ও ঘন হয়ে যায়।
জাত
লিচুর অনেক জাত রয়েছে; তাই সেগুলোর নামকরণ ও শনাক্তকরণে যথেষ্ট বিভ্রান্তি তৈরি হতে পারে। একই জাতের ফল ভিন্ন পরিবেশে বেড়ে উঠলে তাদের মধ্যে অনেক পার্থক্য হতে পারে। পৃথিবীর বিভিন্ন এলাকায় জাতগুলোর নামও আলাদা হতে পারে। অস্ট্রেলিয়া সহ এশিয়ার দক্ষিণপূর্ব দেশগুলোতে প্রধান জাতগুলোর ক্ষেত্রে চীনা নামটিই ব্যবহার করা হয়। ভারতে একডজনেরও বেশি জাতের লিচু চাষ করা হয়। দক্ষিণ আফ্রিকায় প্রধানত "মরিশাস" জাতটির চাষ করা হয়। "গ্রোফ" জাতটি ছাড়া যুক্তরাষ্ট্রে চাষ হওয়া অন্য জাতগুলো চীন থেকে আমদানি করা হয়;যুক্তরাষ্ট্রের হাওয়াই রাজ্যে "গ্রোফ" জাতটিকে উন্নয়ন করা হয়েছে। উৎপাদনের অঞ্চল ও দেশের উপর ভিত্তি করে লিচুর অনেক জাতই বিখ্যাত। চীনের বিখ্যাত জাতগুলো হল: সানিয়েহং, বৈতানজিঙ, বায়লা, শুইডং, ফিজিক্সিয়াও, ডাজৌ, হিয়ে, নিউমিকি, গুইই, হুয়াঝি, লানজু এবং চেনজি। ভিয়েতনামে সবচেয়ে বিখ্যাত জাত হল ভাই থিয়েউ হাই ডুওং। মার্কিন যুক্তরাষ্ট্রে মরিশাস, ব্রুউস্টার এবং হাক আইপিসহ বেশ কয়েকটি চাষের উপর ভিত্তি করে উৎপাদন করা হচ্ছে। ভারতে একডজনেরও বেশি জাতের চাষ করা হয়, যেগুলোর মধ্যে আছে শাহী (% হিসাবে সবচেয়ে বেশি পরিমাণ শাঁস), দেহরা দুন, আর্লি লার্জ রেড, কালকাটিয়া, গোলাপ-সুগন্ধি।
পুষ্টিগুণ
কাঁচা লিচুর শাঁসে ৮২% পানি, ১৭% শর্করা, ১% আমিষ ও সামান্য স্নেহ থাকে। কাঁচা লিচুর শাঁসে প্রচুর ভিটামিন সি থাকে; প্রতি ১০০ গ্রামে ৭১ মি.গ্রাম যা প্রতিদিনের প্রয়োজনীয়তার ৮৬%। কিন্তু এছাড়া আর কোন পুষ্টি উপাদান উল্লেখযোগ্য পরিমাণে থাকে না।
ফাইটোকেমিক্যালস
লিচুতে পরিমিত পরিমাণ পলিফেনল সহ ফ্ল্যাভান -৩-ওল এর মনোমার এবং ডাইমার  থাকে যা পলিফেনলের পরিমাণের ৮৭%, এটি লিচু বাদামি হওয়া ও সংরক্ষণ এর সময় নিঃশেষিত হয়ে যায়। লিচু প্রাকৃতিকভাবে বুটলেটেড হাইড্রোক্সিটলুইন (বিএইচটি) উৎপাদন করে। লিচুতে থাকা অ্যান্থোসায়ানিনের ৯২% হল সায়ানিডিন -৩-গ্লুকোসাইড।
বিষক্রিয়া
১৯৬২ সালে প্রাণীর উপর করা একটি গবেষণায় দেখা গিয়েছিল যে, লিচুর বীজে মিথিলিনসাইকোপ্রোপাইলগ্লাইসিন (যা হাইপোগ্লাইসিন-এ এর অনুরূপ) থাকে যা হাইপোগ্লাইসেমিয়া ঘটায়।
নব্বইয়ের দশকের শেষের দিক থেকে এনসেফেলোপ্যাথির অব্যাখ্যাত প্রাদুর্ভাব ঘটেছে, যা ভারতে কেবল বাচ্চাদেরই প্রভাবিত করেছিল (সেখানে এটিকে চামকি বুখার বলা হয়) এবং উত্তর ভিয়েতনামে (সেখানে এটিকে ভিয়েতনামি ভাষায় দুঃস্বপ্ন শব্দের পরঅ্যাক মং এনসেফেলোফাইটিস ব্যবহার করে বলা হত) মে-জুন মাসে লিচু আহরণের মৌসুমের সময়।
ভারতে যুক্তরাষ্ট্রের রোগ নিয়ন্ত্রণ ও প্রতিরোধ কেন্দ্র (সিডিসি) নামক সংস্থার ২০১৩ সালের একটি অনুসন্ধানে দেখা যায়, ব্যথাহীন এনসেফেলোপ্যাথি —যা জামাইকান বমিজনিত অসুস্থতার লক্ষণের অনুরূপ ছিল —হওয়ার সাথে লিচু খাওয়ার বিষয়টি সম্পর্কিত ছিল। ভর্তিকৃত অপুষ্টিতে ভোগা শিশুদের রক্তে শর্করার পরিমাণ ৭০ মি.গ্রা./ ডেসি.লি. এর নিচে থাকা (হাইপোগ্লাইসেমিয়া) ও খারাপ ফলাফলের (৪৪% ঘটনা মারাত্মক ছিল) কারণে সিডিসি এটিকে হাইপোগ্লাইসেমিক এনসেফেলোপ্যাথি হিসেবে শনাক্ত করে।
অনুসন্ধানটি এই অসুস্থতাটিকে হাইপোগ্লাইসিন-এ এবং মিথিলিনসাইকোপ্রোপাইলগ্লাইসিন এর বিষাক্ততা ও অপুষ্টিতে ভোগা শিশুদের খালি পেটে লিচু (বিশেষ করে কাঁচাগুলো) খাওয়ার সাথে সম্পর্কিত করে।
সিডিসি'র রিপোর্টের পরামর্শ হল, অভিভাবকদের তাদের সন্তানের লিচু খাওয়ার পরিমাণ সীমিত করার বিষয়টি নিশ্চিত করতে হবে এবং সন্ধ্যাকালীন খাবার দিতে হবে, যাতে অসুস্থতা প্রতিরোধ করার জন্য রক্তের শর্করার পরিমাণ যথেষ্ট বৃদ্ধি পায়।
পূর্ববর্তী গবেষণাগুলি ভুলভাবে এই সিদ্ধান্তে উপনীত হয়েছিল যে, চান্দিপুর ভাইরাসের ঘটনার মতো এটিও বাদুড়ের লালা, প্রস্রাব বা মল অথবা জীবাণু বাহক (যেমন: লিচু গাছে পাওয়া যায় এমন কীটপতঙ্গ অথবা বেলে মাছি ) দ্বারা দূষিত লিচুর সাথে সরাসরি সংস্পর্শের থেকে সংক্রমণ ঘটেছে। ২০১৭ সালের একটি গবেষণায় দেখা যায়, চাষাবাদে ব্যবহৃত কীটনাশক বাংলাদেশে ছোট বাচ্চাদের এনসেফেলোফাইটিস হওয়ার ও মৃত্যুর কারণ হতে পারে।
২০১৪ ফিফা বিশ্বকাপ গ্রুপ ই
সুইজারল্যান্ড বনাম ইকুয়েডর
এটিই দুই দলের প্রথম সাক্ষাৎ। খেলায় সুইজারল্যান্ডের পক্ষে জয়সূচক গোলটি করেন হারিস সেফেরোভিচ। ইনজুরি সময়ের মাত্র ৩০ সেকেন্ড বাঁকি থাকতে তিনি এই গোলটি করেন।
হন্ডুরাস বনাম সুইজারল্যান্ড
দল দুইটি এর আগে একটি মাত্র খেলায় মুখোমুখি হয়েছিল, ২০১০ বিশ্বকাপের গ্রুপ পর্বে। খেলাটি গোলশূন্য ড্র হয়েছিল।
জের্ডান শাকিরির হ্যাট্রিক ছিল এই প্রতিযোগিতার দ্বিতীয় হ্যাট্রিক। খেলার ফলাফল বিশ্বকাপ থেকে হন্ডুরাসের বিদায় নিশ্চিত করে।
ট্রিগভে হাভডেন লি
thumb|right|ট্রিগভে হাভডেন লি ট্রিগভে হাভডেন লি (জুলাই ১৬, ১৮৯৬ – ডিসেম্বর ৩০, ১৯৬৮) জাতিসংঘের প্রথম মহাসচিব। ১৯৪৬ সালের ২ ফেব্রুয়ারি তিনি জাতিসংঘের মহাসচিবের দায়িত্ব গ্রহণ করেন এবং ১৯৫২ সালের ১০ নভেম্বর পর্যন্ত এই পদে বহাল থাকেন। ট্রিগভে লি নরওয়ের নাগরিক ছিলেন।
কোরিয়া যুদ্ধের সময় যুক্তরাষ্ট্র ও সাবেক সেভিয়েত ইউনিয়নের মধ্যে বৈরি সম্পর্কের জন্য পদত্যাগ করেন।
প্রাথমিক জীবন
লি ১৮৯৬ সালের ১৬ জুলাই ক্রিস্টিয়ানিয়ায় (বর্তমানে অসলো) জন্মগ্রহণ করেন। তার বাবা কাঠমিস্ত্রি মার্টিন লি, ১৯০২ সালে মার্কিন যুক্তরাষ্ট্রে স্থায়ী হতে পরিবার ছেড়ে চলে যান এবং আর কখনও তার কথা শোনা যায়নি। ট্রিগভে তার মা হুলডা এবং সেই সময় ছয় বছর বয়সী এক বোনের সাথে একসাথে খারাপ পরিস্থিতিতে বড় হয়েছিলেন। তার মা অসলোর গ্রোরুডে একটি বোর্ডিং হাউস এবং ক্যাফে চালাতেন।
লি ১৯১১ সালে লেবার পার্টিতে যোগ দেন এবং ১৯১৯ সালে অসলো বিশ্ববিদ্যালয় থেকে আইন ডিগ্রী পাওয়ার পরপরই দলের জাতীয় সম্পাদক হিসেবে মনোনীত হন। তিনি ১৯১৯ থেকে ১৯২১ সাল পর্যন্ত দেত ২০দে আরহুন্দ্রে ('বিংশ শতাব্দী') এর প্রধান সম্পাদক ছিলেন। ১৯২২ থেকে ১৯৩৫ সাল পর্যন্ত তিনি ওয়ার্কার্স ন্যাশনাল ট্রেড ইউনিয়নের (১৯৫৭ সাল থেকে নরওয়েজিয়ান কনফেডারেশন অফ ট্রেড ইউনিয়নস নামে) আইনী পরামর্শক ছিলেন। তিনি ১৯৩১ থেকে ১৯৩৫ সাল পর্যন্ত নরওয়েজিয়ান ওয়ার্কার্স কনফেডারেশন অফ স্পোর্টসের সভাপতিত্ব করেন।
রাজনৈতিক জীবন
স্থানীয় রাজনীতিতে তিনি ১৯২২ থেকে ১৯৩১ সাল পর্যন্ত আকের পৌরসভা কাউন্সিলের নির্বাহী কমিটির সদস্য হিসেবে দায়িত্ব পালন করেন। তিনি ১৯৩৭ সালে আকেরশুস থেকে নরওয়ের সংসদে নির্বাচিত হন। ১৯৩৫ সালে জোহান নাইগার্ডস্ভোল্ড লেবার পার্টির সরকার গঠন করলে তিনি বিচার মন্ত্রী নিযুক্ত হন। লি পরে বাণিজ্যমন্ত্রী (জুলাই থেকে অক্টোবর ১৯৩৯) এবং সরবরাহ মন্ত্রী (অক্টোবর ১৯৩৯ থেকে ১৯৪১) নিযুক্ত হন।
জাতিসংঘে কর্মজীবন
লি ১৯৪৫ সালে সান ফ্রান্সিসকোতে জাতিসংঘের সম্মেলনে নরওয়ের প্রতিনিধি দলের নেতৃত্ব দেন এবং জাতিসংঘের নিরাপত্তা পরিষদের বিধানের খসড়া তৈরিতে একজন নেতা ছিলেন। তিনি ১৯৪৬ সালে জাতিসংঘের সাধারণ পরিষদে নরওয়ের প্রতিনিধি দলের নেতা ছিলেন। ১৯৪৬ সালের লা ফেব্রুয়ারি, প্রধান শক্তিগুলোর মধ্যে সমঝোতার ফলে তিনি জাতিসংঘের প্রথম মহাসচিব হিসেবে নির্বাচিত হন, মাত্র অল্পের ব্যবধানে প্রথম সাধারণ পরিষদের সভাপতি নির্বাচিত হতে পারেননি।
মহাসচিব হিসেবে তিনি ইজরায়েল এবং ইন্দোনেশিয়ার ভিত্তিকে সমর্থন করেন। ইজরায়েলের প্রতি তার আবেগপূর্ণ সমর্থনের মধ্যে ছিল ইজরায়েলি কর্মকর্তাদের কাছে গোপন সামরিক ও কূটনৈতিক তথ্য পৌঁছে দেওয়া। তিনি ১৯৪৮ সালে ফিলিস্তিনের প্রাক্তন ব্রিটিশ ম্যান্ডেট এবং "ইউএনটিএসও"-তে যুদ্ধবিরতি রদের তদারকিতে মধ্যস্থতাকারীকে সহায়তা করার জন্য লেক সাকসেস থেকে জাতিসংঘের গার্ড ফোর্সের ৫০ জন সদস্যকে প্রেরণ করেন, যা জাতিসংঘ দ্বারা প্রথম শান্তিরক্ষা অভিযান প্রতিষ্ঠিত হয়েছিল। তিনি ইরানে সোভিয়েত বাহিনী প্রত্যাহার এবং কাশ্মীরে লড়াইয়ের যুদ্ধবিরতির জন্য কাজ করেছিলেন।
তিনি সোভিয়েত ইউনিয়নের ক্রোধানলে পড়েন যখন তিনি ১৯৫০ সালে দক্ষিণ কোরিয়া আক্রমণের পর দেশটির প্রতিরক্ষার জন্য সমর্থন সংগ্রহে সহায়তা করেন এবং পরে জাতিসংঘের বৈঠক সোভিয়েত বয়কট বন্ধ করার জন্য কাজ করেন, যদিও সোভিয়েত ইউনিয়নের শেষ পর্যন্ত জাতিসংঘে প্রত্যাবর্তনের সাথে তার জড়িত থাকার খুব কম সম্পর্ক ছিল। ফ্রান্সিসকো ফ্রাঙ্কোর সরকারের বিরোধিতার কারণে তিনি জাতিসংঘে স্পেনের প্রবেশের বিরোধী ছিলেন।
জাতীয়তাবাদী সরকার তাইওয়ানে নির্বাসিত হওয়ার পর তিনি গণপ্রজাতন্ত্রী চীনকে জাতিসংঘ কর্তৃক স্বীকৃত করার চেষ্টা করেন, এই যুক্তিতে যে গণপ্রজাতন্ত্রী একমাত্র সরকার যারা সদস্যপদের বাধ্যবাধকতা সম্পূর্ণভাবে পালন করতে পারে।
ব্যক্তিগত জীবন ও মৃত্যু
১৯২১ সালে Hjørdis Jørgensenকে (১৮৯৮-১৯৬০) বিয়ে করেন। এই দম্পতির সিসেল, গুরি এবং মেট নামে তিনটি কন্যা ছিল।
১৯৬৮ সালের ৩০ ডিসেম্বর নরওয়ের গেইলোতে হৃদরোগে আক্রান্ত হয়ে ট্রিগভে হাভডেন লি মারা যান। মৃত্যুকালে তার বয়স ছিল ৭২ বছর।
অ্যান ইয়ারোস্লাভনা
শৈশব
অ্যান কিয়েভের গ্রান্ড প্রিন্স এবং নভগোরড এর রাজকুমার, জ্ঞানী ইয়ারোস্লাভ এবং তার দ্বিতীয় স্ত্রী, সুইডেনের ইংয়েজার ওলোফসডোট্টের এর সন্তান। তার সঠিক জন্ম তারিখ অজানা, ফিলিপ ডেলোর্মের মতে, তার জন্ম সাল ছিল ১০২৭ খ্রিষ্ট্রব্দ। অ্যান্ড্রিও গ্রেগোরোভিচ ১০৩২ সালে ইউরোস্লাভ এর জন্ম হওয়া এক কন্যা সন্তান এর ক্রনিকল এর কথা উল্লেখ করেন এবং মনে করেন অ্যান এর জন্য ১০৩২ সালে।
অ্যান পিতামাতার কততম সন্তান তা সঠিক জানা না গেলেও, এটা অনেকটাই নিশ্চিত যে, তিনি তার পিতামাতার কনিষ্ঠা কন্যা সন্তান ছিলেন। তার শৈশব এবং অধ্যায়নের বিষয়েও অনেক অল্প জানা যায়। ধারণা করা হয় যে তিনি শিক্ষিত ছিলেন, ১০৬১ সালের একটি নথির অন্তর্ভূক্ত একটি সিরিলীয় লিপিতে তার প্রাপ্ত সাক্ষর থেকে বোধা যায় অন্তত সাক্ষর করার মতো যোগ্যতা ছিল তার। ডেলোর্ম ইংঙ্গিত করেন যে, ইউরোস্লাভ তার রাজ্যে অনেকগুলো বিদ্যালয় প্রতিষ্ঠা করেন এবং তার পরিবারে শিক্ষার উচ্চ মূল্য ছিল আর এ কারণে ডেলোর্ম প্রস্তাব করেন যে, অ্যান এর উচ্চ শিক্ষাগত ছিল। গ্রেগোরোভিচ এর মতে, অ্যান ফ্রান্সের রাজা প্রথম হেনরির সাথে বিয়ের প্রস্তুতি হিসেবে ফরাসি ভাষা শেখেন।
বিবাহ ধার্য হওয়া
১০৪০ এর দশকের শেষের দিকে রাজা প্রথম হেনরির প্রথম স্ত্রী, ফ্রিসিয়া এর মাতিলদা এবং প্রথম সন্তানের মৃত্যুর পর অ্যান এর সাথে তার বিয়ের কথা শুরু হয়, যখন তিনি অ্যান চেয়ে ১৮ বছরের বড় ছিলেন। উত্তরাধিকার রেখে যাওয়ার চাপ এবং চার্চের সমগত্রীয় বিবাহের উপর অসম্মতির কারণে হেনরি অসম্পর্কিত কনে খুজতে বাধ্য হন। অ্যান তাদের কাছে অচেনা ছিল না। ইউরোস্লাভ বাইজেন্টাইন সাম্রাজ্র্যের প্রভাব থেকে বিরত থাকতে তার অন্য কিছু কন্যা সন্তানদেরও পশ্চিমাদের সাথে বিবাহ দেন।
১০৪৯ এর শরৎকাল বা ১০৫০ সালের বসন্তকালে রাজা হেনরি ইয়ারোস্লাভ এর দরবারে গাউথিয়া এর বিশপ মাউ এবং চৌনি এর গেসেলিন এবং নাম জানা যায় এরকম আরো উপদেষ্টাকে পাঠান। হতে পারে রুশে চালনস এর রোজার এর উপস্থিতিকালে একই সাথে দুটো কুটনৈতিক উদ্দেশ্য ছিল।  অ্যান প্রায়ই “মূল্যবান উপহার” নিয়ে কিয়েভ ত্যাগ করলেও তার বিয়ের কথা বা যৌতুকের আনুষ্ঠানিকতার কোনো নথি টিকে নেই। গ্রেগোরোভিচ এর মতে, তার সম্পদের কিছু অংশ তিনি ফ্রান্সে নিয়ে আসেন, যার মধ্যে যাসিন্থ মুক্তাও ছিল যা পরবর্তীতে অ্যাবোট সুগার সেন্ট ডেনিস এর একটি রিলিকুয়ারি স্থাপন করেন। অ্যান ১০৫০ সালের গ্রীস্মকাল বা তুষারপাতের ঋতুতে কিয়েভ ত্যাগ করেন।
রাজ্যাভিষেক এবং রাণি হিসেবে দায়িত্ব পালন
১০৫১ সালের মে মাসের ১৯ তারিখে পঞ্চাশত্তমী রবিবার এর ভোজনের সময় অ্যান এর সাথে হেনরি এর বিবাহ হয়। অ্যান এর চেয়ে হেনরি প্রায় ২০ বছরের বড় ছিল। লিয়েতবার্তুস এর ক্যামব্রাই এর বিশপ হিসেবে ঘোষিত হওয়ার পর তাদের বিবাহ অনুষ্ঠিত হয়। তিনি প্রথম ফরাসি রাণি হিসেবে রিমস ক্যাথেড্রাল এ রাজ্যাভিষেক করেন।